C 202/60
DA
Den Europæiske Unions Tidende
9.6.2023
Kvalitetsegenskaberne for »Parmigiano Reggiano« er veldefinerede i varespecifikationen, og de indeholder specifikke henvisninger til ostemassen: — ostemassens karakteristiske aroma og smag: vellugtende, fin smag, der er kraftig uden at være stærk — ostemassens konsistens: finkornet og flaget.
Desuden har varespecifikationen siden 1991 begrænset den skorpemængde, der må være tilstede i revet ost, til 18 % (premierministerens dekret af 4. november 1991).
Kun revet ost var berørt af tilføjelsen af dette krav, da skorpen altid udgør mindre end 18 % i formater med skorpe (hele oste og udskæringer med skorpe).
Som tidligere beskrevet i forbindelse med »osteafskær« er afskæringer fra ostehjuls overflader og sider (stykker med mere end 18 % skorpe) rester fra fremstillingen af salgsformater.
Hvis disse udskæringer ikke skal anvendes til fremstilling af revet »Parmigiano Reggiano«, hvor tilsætningen af ostemasse korrigerer balancen mellem ostemase og skorpe, kan de sælges.
Sådanne afskæringer består imidlertid af en stor mængde skorpe og indeholder således ikke tilstrækkelig ostemasse til at opfylde definitionen af de typiske kendetegn ved »Parmigiano Reggiano«.
Da de ikke længere er i overensstemmelse med varespecifikationen, kan de derfor ikke længere sælges som »Parmigiano Reggiano«.
Af ovennævnte grunde og for at give forbrugerne præcise oplysninger og sikre fair konkurrence mellem de erhvervsdrivende, må afskæringer fra ostehjuls overflader og sider (stykker med mere end 18 % skorpe), medmindre de anvendes som »osteafskær«, ikke bruge den beskyttede oprindelsesbetegnelse »Parmigiano Reggiano«.
-
Artikel 9 Følgende fra ordlyd i stk.
1: [...] nedenstående logo, der viser et kileformet stykke »Parmigiano Reggiano« og et ostehjul af samme og en lille kniv over ordene »PARMIGIANO REGGIANO«, skal anføres på hver pakning.
Dette logo skal trykkes i CMYK i overensstemmelse med de tekniske specifikationer, der er fastsat i den relevante konsortieaftale.
er ændret som følger: [...] nedenstående logo, der indeholder en stiliseret afbildning af et kileformet stykke »Parmigiano Reggiano« og et ostehjul af samme over ordene »PARMIGIANO REGGIANO«, skal anføres på hver pakning.
Dette logo skal trykkes i farver i overensstemmelse med de tekniske specifikationer, der er fastsat i den relevante konsortieaftale.
Denne ændring er delvist inkluderet i punkt 3.6 i enhedsdokumentet.
Logoet er blevet ændret for at gøre det mere moderne og tidssvarende.
Det er også angivet i punkt 3.6 i enhedsdokumentet. Stk.
2: For at give forbrugerne mulighed for at finde ud af, hvor moden »Parmigiano Reggiano« er, skal den mindste modningstid angives på mærkningen af alle færdigpakkede udskæringer på over 15 g, som markedsføres.